สังคมข่าวหุ้น
ดัชนีหุ้นไทยปิดตลาด 1,721.29 จุด เพิ่มขึ้น 1.47 จุด มูลค่าซื้อขาย 53,420 ล้านบาท ทิศทางวันนี้ตลาดหุ้นไทยมีโอกาสแกว่งไซด์เวย์-ย่ำฐาน ประเมินแนวรับ 1,715-1,710 จุด แนวต้าน 1,730 จุด
5 มิ.ย. 2561

เล็กเซียวหงส์
*…ดัชนีหุ้นไทยปิดตลาด 1,721.29 จุด เพิ่มขึ้น 1.47 จุด มูลค่าซื้อขาย 53,420 ล้านบาท ทิศทางวันนี้ตลาดหุ้นไทยมีโอกาสแกว่งไซด์เวย์-ย่ำฐาน ประเมินแนวรับ 1,715-1,710 จุด แนวต้าน 1,730 จุด
*…SUPER ต้องตามล่า “ไอ้โม่งสาดหุ้น” กันต่อไป แม้ล่าสุด “จอมทรัพย์ โลจายะ” ในฐานะผู้ใหญ่ควงแขน “ประเดช กิตติอิสรานนท์” ในฐานะผู้ถือหุ้นส่วนน้อย ..ออกมาปฏิเสธไม่ได้ “สาดหุ้น” เมื่อบ่ายวันศุกร์ที่ผ่านมา..ทำให้คาใจกันต่อไปว่า “อ้าว..แล้วใครมันสาดหุ้นฟะ..!?” ดูแล้วไม่น่าใช่ “ขาเล็กขาน้อย” แต่เป็น “ขาใหญ่เลยแหละ” เอาเถอะอดทนรอดู 7 มิ.ย.นี้ละกันที่ “เฮียจอม” จะปิดสมุดดูว่า “ใครกันแน่สาดหุ้น” เอาเป็นว่า “ใครสาด” รีบสารภาพมาซะโดยดี..อย่าลืมนะโจทก์เพียบ.!? อาจถูกเหยียบตายได้..เตือนกันแล้วนะ..!
*…EA ดูเหมือนธุรกิจใหม่ (นิคมอุตสาหกรรม) จะดูเงียบไป..ไม่คืบหรือไม่ได้ทำ เรื่องนี้ไม่มีใครรู้ โรงงานประกอบรถยนต์ EV และแบตเตอรี่..ไม่คืบหรือยังไม่ได้เริ่ม..ก็ไม่มีใครทราบ (ต้องมโนกันต่อไป) แต่สถานการณ์เฉพาะหน้าไตรมาส 2/2561 กำไรโป่งพองอีกไตรมาสชัวร์ ๆ จากบันทึกกำไรเต็ม ๆ โรงไฟฟ้าพลังงานลม 126 เมกะวัตต์ หากคิดไม่ออกว่ากำไรเป็นเท่าไหร่..!?ให้ย้อนไปดูงบไตรมาส 1/2561 อีกที
*…SAWAD มีข่าวดีมาบอกล่าสุด บริษัท ศรีสวัสดิ์ พาวเวอร์ 2014 จำกัด บริษัทย่อย SAWAD ได้รับใบอนุญาตประกอบธุรกิจนายหน้าประกันวินาศภัย จากสำนักงานคณะกรรมการกำกับและส่งเสริมการประกอบธุรกิจประกันภัย เป็นการเพิ่มการให้บริการแก่ลูกค้าอย่างครบวงจร จะมากระตุ้นหรือกดดันรายได้ SAWAD อันนี้เดี๋ยวคงได้รู้กัน..!?
*…BTS ใส่เกียร์เดินหน้าร่วมชิงเค้กรถไฟฟ้าความเร็วสูงเชื่อม 3 สนามบิน มูลค่า 160,000 ล้านบาท จะได้เชื่อมกี่สนามบินเดี๋ยวค่อยมาว่ากัน แต่ระยะสั้นน่าสนใจตรงรายได้และกำไรสุทธิอีก 5 ปีข้างหน้า เติบโตเฉลี่ยปีละ 29% อันนี้สิ..มันน่าสนใจ
*…MILL จับตาไตรมาส 3/2561 กำไรพิเศษเท้าบวมเลยทีเดียว จากการตัดขายที่ดินกว่า 285 ไร่ ในเขตอุตสาหกรรมไออาร์พีซี มูลค่า 1,600 ล้านบาท ขายให้ใครก็อยากรู้..แต่ที่อยากรู้มากสุดคือ “กำไรพิเศษ” เท่าไหร่ค้าบ
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดย บูรพา สงวนวงศ์ และ สุภชัย ปกป้อง พร้อมรับชมสด ๆ ผ่าน www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาด และ FM 102 MHz.
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสด ๆ ผ่าน www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น